**Тәрбиеші:** Кең болсын қазағымның керегесі,

Кетпесін Алла берген берекесі.

Алаштың баласына нәсіп болған,

Құтты болсын Наурыз мерекесі!

Сәлеметсіздер ме, қадірлі қонақтар, күн мен түнді теңеген, бәрімізді қуанышқа бөлеген, Ұлыстың ұлы күні Наурыз құтты болсын! Жаңару мен жасару күні Сіздерге бақ-береке, ырыс-ынтымақ әкелсін! Еліміз аман, жұртымыз тыныш болып, көркейе берейік!

Наурыз жыл басы,

Наурыз келсе құт келгені халайық,

Есік ашып, шашу шашып,

Ел боп қарсы алайық

Олай болса бұл тойға келіп отырған «Елтай» ауылы мен «Жарық» ауылын қарсы алайық.

(музыка ырғағымен балалар залға кіреді)

Ауыл басшылары бір-бірімен амандасып, қол алысады.

Жүрг: Наурыз думанымызды «Көктем» әнін айтып бастағанды жөн көрдік.

**1.Ән «Көктем»**

**Жүрг:**-Балалар, Наурыз-жыл басы саналған. Бұл күні 21 наурыз түні даланы Қыдыр ата аралайды екен. Біз де бүгінгі наурыз мерекесінің басты қонағы Қыдыр атаны ортаға шақырайық. Бізге өзінің батасын берсін. (сырттан бір дыбыс естіледі)

-Балалар, терезеге қараңдаршы, ана жерде біреу келе жатыр. Ой , бұл Қыдыр ата ғой. Қыдыр ата жақындап қалды. Ол келгенше

Ал, балалар тұрмайық,

Әндетейік жырлайық,

Ортамызды ашайық,

Жырдан шашу шашайық.

Балалардың өлең шумақтарына кезекті біз берейік.

**2.Тақпақтар: Жаннұр, Әділхан, Мадина, Әмір,Ажар.**

**Жаннұр:** Шат күлкіге шомылып замандары,

Бақыт кешсін ғайыптан адамдары.

Әрбір жанның арманы орындалып,

Сәтті болсын биылғы қадамдары.

**Әділхан:** Жарқыра, жайна, Наурызым....

**Мадина:** Наурызым құт әкелсін жерімізге,

Береке, ырыс, келсін жерімізге.

Ескі жылды қуанышпен шығарып сап,

Бақыт боп Жаңа жыл кірсін төрімізге.

**Әмір:** Жаңа жыл елімізді жарылқасын,

Қиналып әр отбасы тарықпасын.

Ата-әже келгенде қуанғандай,

Балалардан қуаныш арылмасын.

**Ажар:** Күн мен айға әлемнің...

**(музыка мен Қыдыр ата кіреді).**

**Қыдыр ата:** Армысыңдар, балалар,

Ұлыс оң болсын,

Ақ мол болсын,

Қайда барсақ жол болсын!

Ұлыс бақты болсын!

Төрт түлік ақты болсын,

Ұлыс береке берсін,

Бәле-жала жерге енсін!

Ұлы халқым тоқ болсын!

Көйлектерің көк болсын!

Қуаныштарың көп болсын!

Әумин!

**Тәрбиеші:** Бүгінгі думан тойда болып, екі ауылдың балаларының өнерлерін тамашалаңыз, төрлетіңіз!

Бишілердің аяғы,

Би- дегенде тұра алмас.

Мың бұралып, билеп берсе,

Қандай қонақ қуанбас-

дегендей ортамызға қыздарымыздың биін қабыл алыңыздар.

**3. Би: «Торсық»**

**Тәрбиеші:**Бүгін қызық, бүгін той.

Біздер үшін, біліп қой.

Тақпақ айтып, би-билеп,

Жалғастырар ойды –ой,

дей келе кезекті балалардың өлең шумақтарына берейік.

**4. Тақпақтар: Ермек, Жансая, Радмир, Аруна, Әділет, Жұлдыз.**

**Ермек:** Наурыз менің елімнің мерекесі...

**Жансая:**Жаңа жылым келіп жетті аңсаған...

**Радмир**: Жарқырап тұр күніміз...

**Аруна**: Қыс өтіп, қар кетіп...

**Әділет:** Малдар төлдеп, қой қоздап...

**Жұлдыз:** Ұлыс күні қазан толса,

Ол жылы ақ мол болар.

Ұлы кісіден бата алсақ,

Сонда олжалы жол болар.

5. Ән «**Әз-Наурыз»**

**6.Тақпақтар:Даяна, Ибраһим, Әйгерім, Мансұр, Мұхаммед.**

**Даяна:** Ілесіп Наурызбен көктем жетсін,

Көңілін үлкен-кіші көкке өрлетсін.

Еңсесі көтеріліп, ер азамат,

Ескі жылмен реніш, өкпең кетсін.

**Ибраһим:** Оу, халайық, халайық,

Әсем әнге салайық.

Наурыз тойын көңілді,

Бірге қарсы алайық.

**Әйгерім:** Аңсап жүрген осы күнді...

**Мансұр**: Наурыз тойы-салтанат,

Наурыз тойы мархабат.

Әр жүректен ән тарап,

Шаттанады шартарап.

**Мұхаммед:** Ей балалар, балалар...

**7Ойын «Күш сынасу»**

**8.Тақпақтар :Айханым, Әли, Ернар, Митя, Наргиз, Ерасыл**

**Айханым:**Қазағым наурызың құтты болсын...

**Әли:** Наурыз-бұл мереке,

Құтты болсын береке.

Қыдыр ата келсін,

Жақсы тілек әкелсін.

**Ернар:** Ән мен күйді төгілтіп,

Інжу-маржан шашайық.

Қонақтарды тамсандырып,

Өнерден шашу шашайық.

**Митя:** Наурыз келді қалаға...

**Наргиз:** Наурыз келді еліме, Наурыз келді жеріме...

**Ерасыл:** Елім менен жеріме,

Ырысын шашқан Наурыз...

**Жүрг**: -Жігіттер, келген екенсіздер, ендеше не отырыс, өз өнерімізді ортаға салмаймыз ба?

**9. «Ұлдар» биі**

Жүрг: - Ал балалар, енді ойынның кезегі келді-ау деймін.

**10.Ойын «Арқан тарту»**

**Жүрг**: -Қыдыр ата, ал енді дастарханға бата беріңіз. Содан соң тұрып мерекемізді алтыбақан басында жалғастырайық.

**Қыдыр атаның батасы:** Дастарханың тоқ болсын,

Уайым-қайғың жоқ болсын!

Жарлы болсаң жасыма,

Бай болсаң, тасыма.

Бақ, дәулет берсін басыңа.

Ғұмыр берсін жасыңа

Бәле-жала, жын-шайтан

Жоламасын қасыңа.

**Жүрг:** Осымен Наурыз мерекесіне арналған ертеңгілігіміз аяқталды, келесі кездескенше хош сау болыңыздар!

«Болшақ» бөбекжай-бақшасы

**Наурыз мерекесіне арналған ертеңгілік**

«Балдырған» ересек тобы

Өткізген: Утепова Ж.М.

2017 жыл